open-index/open-wikipedia-markdown huggingface dataset:
Curicó

**Curicó** (do mapudungun: kurü ko, negras augas) é un municipio, unha comuna e cidade chilena da VII rexión de Maule. A área da comuna é de 1.328&nbsp;km² e tiña un total de 177 766 habitantes no ano 2015. Limita polo sur con Molina e Sagrada Familia, polo norte con Teno, polo oeste con Rauco e polo leste con Romeral. Curicó é unha das urbes máis poboadas do Val lonxitudinal ou Central chileno, xunto con Rancagua, Talca e Chillán.

## Xeografía 
### Clima 
Curicó ten un clima mediterráneo con estación seca prolongada no verán. Relativamente caloroso de novembro a marzo, con temperaturas máximas de 36 graos Celsius nos días máis calorosos.

O inverno (de xuño a agosto) é máis húmido, con temperaturas máximas diarias de 12 graos Celsius, e mínimas de pouco máis sobre o punto de conxelamento. A pluviosidade media é de 701,9&nbsp;mm por ano. O clima é medio e a pluviosidade é máis abondosa na parte norte do val.

## Barrios 
### Os principais sectores e barrios da cidade 
*centro histórico , é o cuadrante das avenidas principais; Alameda, Ohiggins , Camilo Henriquez , San Martín
*sector norte: Rauquen , La Marquesa, Apumanque,  Santa fe, El Boldo , Mataquito.
*sector sur: Santa Inés, Villa san Jose, Guaiquillo, Iansa.
*sector oriente: Zapallar, avenida España, Pirineos, Rucatremu, Aranjuez, Javiera carrera. 
*sector poñente: Balmaceda, Aguas Negras, Vaticano, Electrificación, Maule abajo, Foresta, Santa Lucia.

## Véxase tamén 
### Ligazóns externas
* Páxina do concello de Curicó
Segunda división española 1965/66

A tempada **1965–66** da **Segunda División de España** foi a 34ª edición deste torneo. A categoría estivo composta por 32 equipos, repartidos segundo criterios xeográficos en dous grupos de 16 equipos cada un. Deportivo da Coruña, Hércules e Granada ascenderon a Primeira División. Hospitalet, Baracaldo, Melilla e Badajoz descenderon a Terceira División.
## Clasificación
### Grupo I
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo II
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Promoción de ascenso
## Promoción de descenso
## Véxase tamén
### Ligazóns externas 
* Web oficial da LFP 
* Web oficial da Real Federación Española&nbsp;
* Datos do competición en AREFE
Acción Social

***Acción Social*** foi o nome de varias publicacións:

****Acción Social***, periódico publicado en Vigo en 1911.
****Acción Social***, periódico publicado en Mondoñedo entre 1918 e 1930.
****Acción Social***, periódico publicado en Forcarei en 1923.
David Hornsby

**David Hornsby**, nado o 1 de decembro de 1975 en Newport News, Virxinia, é un actor, guionista, produtor e actor de voz estadounidense.

A súa muller é a tamén actriz Emily Deschanel.

## Véxase tamén
Acción Social (Forcarei)

***Acción Social*** foi un periódico editado en Forcarei entre 1923 e 1924.

## Historia e características 
Subtitulado *Órgano mensual defensor de las Sociedades de Forcarey y sus contornos*, apareceu en Forcarei en 1923. Fundado e dirixido por José María Cabadas Vilar. De tendencia agrarista, foi o voceiro da Federación de Agricultores y Oficios Varios de Forcarei. Contou co apoio dos emigrantes da Terra de Montes nos Estados Unidos de América e na Arxentina. Entre os seus colaboradores figuraron Manuel Martínez Díaz, con artigos en galego, e a moza de Presqueiras Dolores Cendán. Cesou a súa publicación o 31 de maio de 1924 coa ditadura de Primo de Rivera. Consérvanse 11 exemplares no Museo do Pobo Galego.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
### Ligazóns externas 
* Forcarei visto a través do periódico “Acción Social”
* Historia. Na web do concello de Forcarei
Dayo Okeniyi

** Oladayo. A. Okeniyi**, nado en Lagos o 14 de xuño de 1988, é un actor nixeriano radicado nos Estados Unidos. É principalmente coñecido por interpretar a Thresh no filme *Os xogos da fame*.

## Filmografía
Acción Social (Vigo)

***Acción Social*** foi un periódico editado en Vigo en 1911.

## Historia e características 
Subtitulado *Quincenario del Círculo Obrero Católico*, apareceu en novembro de 1911. Era o órgano dos sindicatos obreiros católicos de Vigo publicado para facerlle fronte as publicacións *Solidaridad* (socialista) e *Acción Libertaria*.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
José María Cabadas Vilar

**José María Cabadas Vilar**, nado en Millarada (Forcarei) e finado o 13 de marzo de 1967, foi un canteiro e xornalista galego.

## Traxectoria 
Canteiro, foi secretario da Sociedad de Agricultores Defensa y Justicia de Millarada e membro da Federación de Agricultores y Oficios Varios de Forcarei. Fundou e dirixiu o periódico *Acción Social* (1923-1924), onde publicou artigos baixo o pseudónimo **Canta-Claro**. Colaborou tamén en *Umia y Lérez*. No franquismo foi practicante titular de Moaña. Finou o 13 de marzo de 1967 e foi soterrado na  Viña.

## Vida persoal 
Casou con Rosa Sieiro Vilar e foi pai de Eulogio Cabadas Sieiro.
## Notas 
## Véxase tamén 
### Ligazóns externas 
* Forcarei visto a través do periódico “Acción Social”
Xenoturbélidos

Os **xenoturbélidos** (*Xenoturbellida*) son un filo de animais bilaterais vermiformes, mariños, de posición taxonómica incerta, que comprende unha soa familia, do mesmo nome vulgar galego (cientificamente, *Xenoturbellidae*), cun único xénero, *Xenoturbella*, con tan só dúas especies.

Foron descubertos en 1949, ano en que foron clasificados como turbelarios primitivos e peculiares.

Estudos do seu ADN realizados en 2003 reclasificáronos como primitivos deuteróstomos fóra dos filos previamente coñecidos (Bourlat *et al.*, 2003).

Previamente xa foran relacionados cos moluscos (Noren & Jondelius, 1997), pero obxetouse que o ADN fora contaminado co dos moluscos dos que se alimentaban. (Bourlat *et al.*, 2003).

Estes primeiros resultados foron recentemente corroborados. O xénero considérase agora o único membro do seu propio filo, **Xenoturbellida** (Haszprunar *et al.*, 1991; Bourlat *et al.* (2006):).

## Características 
*Xenoturbella* ten un plan corporal moi simple. Carece de cerebro, de tubo dixestivo, de gónadas (pero si produce gametos; os ovos e os embrións prodúcense nos folículos), e de calquera outro órgano definido, a excepción dun estatocisto provisto de células flaxeladas. Ten cilios e un sistema nervioso difuso. A súa lonxitud alcanza os 4&nbsp;cm. Encontráronse frote ás costas de Suecia, Escocia e Islandia.

## Especies 
O xénero *Xenoturbella* inclúe dúas especies:
* *Xenoturbella bocki*
* *Xenoturbella westbladi*

## Notas 
## Véxase tamén 
### Ligazóns externas
Vicente Goyanes Cedrón

**Vicente Goyanes Cedrón**, nado en Ourense en 1865 e finado en Santiago de Compostela o 30 de xaneiro de 1954, foi un médico, profesor e político galego.

## Traxectoria 
Estudou medicina na Universidade de Santiago de Compostela. En 1926 foi nomeado catedrático de Histoloxía e Anatomía Patolóxica da USC. Foi director do manicomio de Conxo, do Gran Hospital e da leprosería de San Lázaro, médico da beneficencia provincial e director do laboratorio, autopsias e tratamento antirrábico do Hospital Clínico. Foi alcalde de Santiago de Compostela entre abril de 1922 e o 29 de agosto de 1923.

## Obras 
* *Anatomía práctica*, 1898 (en colaboración con Juan Barcia Caballero).
* *Nocións de Técnica Histolóxica*, 1925.
* *Prácticas de laboratorio*, 1931.

## Notas 
## Véxase tamén 
### Bibliografía 
* 

### Ligazóns externas
Lambrusco

**Lambrusco** é o nome tanto dun tipo de uvas como de viño italiano feito principalmente destas uvas. As uvas como o viño son orixinarios de catro zonas da Emilia-Romaña e dunha da Lombardía, principalmente nas provincias de Modena, Parma, Reggio Emilia e Mantua. Posúe unha longa historia, pois hai evidencias arqueolóxicas que testemuñan que os etruscos xa facían este viño. Na Roma Antiga, o lambrusco era ben apreciado pola súa produtividade e o seu alto rendemento. Catón deixou escrito que a produción de dous terzos dun acre podían facer tanto viño como para encher 300 ánforas.

A principal característica deste viño é que é un tinto espumoso (*frizzante*, case cava), existindo 5 rexións de *denominazione di origine controllata* (DOC): Lambrusco Grasparossa di Castelvetro, Lambrusco di Sorbara, Lambrusco Salamino di Santa Croce, Lambrusco Reggiano e Lambrusco Mantovano. Durante os 1970 e os 1980, o lambrusco foi o viño máis importado nos Estados Unidos de América. Neses tempo o viño foi tamén producido como branco e rosado controlando a maceración co mosto.

No final do século XX, os ampelógrafo identificaron sobre 60 variedades de Lambrusco repartidas por toda Italia polo Piemonte, Sicilia e o Véneto. O viño caracterízase por unha alta acidez e sabor a amorodo. Moitos dos lambruscos agora feitos son unha mestura de uvas que se vende baixo a designación *Indicazione Geografica Tipica* (IGT) da *Emilia*.

### Rexións viñateiras 
* *Lambrusco Grasparossa di Castelvetro*- A rexión viñateira máis pequena, localizada ao sur de Módena. Nel cultívase a Grasparossa que é requirida no 85% do viño desta DOC. O viño desta rexión é tipicamente seco e tinto.
* *Lambrusco Reggiano*- A maior rexión produtora de Lambrusco e lugar de onde saen a maioría das exportacións. As catro tipo de uvas lambruco que se poden usar son Maestri, Marani, Montericco e Salamino. Tamén se permite un 15% de uvas Ancellotta nesta DOC.
* *Lambrusco Salamino di Santa Croce*- Localizado 11&nbsp;km ao oeste de Sorbara, os viños desta rexión deben estar compostos de polo menos o 90% da uva Salamino local. Os viños son tipicamente de cor clara e corpo escumoso sendo feito tanto en estilos secos e semidoces. A variedade toma o seu nome do parecido dos acios coa salchicha de salame.
* *Lambrusco di Sorbara*- Localizada ao norte de Modena preto da vila de Sorbara, é considerada a variedade de maior calidade producindo os viños máis aromáticos. Ten similitudes co Lambrusco Salamino pero cun corpo máis escuro e consistente. A cor pode variar desde un profundo carmín até un ton purpúreo. Nesta rexión só se permiten a Sorbara e a Salamino para a DOC, que tende a producir os viños máis acedos.

## Notas 
## Véxase tamén 
### Ligazóns externas 
* Consortium for the Historic Mark of Modenese Lambrusco
* Eric Asimov *"Lambrusco, No Joke"* New York Times, 26 de xullo de 2006
* Emilia-Romagna map with details on Lambrusco wine
DS-U2-GKA

**DS-U2-GKA** foi o nome dun modelo de satélites artificiais francosoviético adicado a facer estudos da magnetosfera terrestre, incluíndo a observación de auroras polares e outros fenómenos da atmosfera superior.

En total lanzáronse dous satélites da serie DS-U2-GKA: o Oreol 1 (tamén coñecido como **Aureole 1** e **Arkad 1**) o 27 de decembro de 1971, e o Oreol 2 (tamén coñecido como **Aureole 2** e **Arkad 2**) o 26 de decembro de 1973. Ámbolos dous satélites foron lanzados desde o cosmódromo de Plesetsk con éxito mediante foguetes Kosmos 3M.

## Historial de lanzamentos 
## Notas
Amandla Stenberg

**Amandla Stenberg**, nada nos Ánxeles (California) o 23 de outubro de 1998, é unha actriz e modelo estadounidense principalmente coñecida polo seu traballo no filme *Os xogos da fame*.

## Traxectoria 
Amandla provén dos Ánxeles, California. A súa nai e afroamericana, o seu pai danés, e a súa avoa paterna e de ascendencia inuit groenlandesa. O seu nome significa "poder" ou "forza" en zulú e xhosa.

## Filmografía 
### Cinema 
### Televisión 
## Notas 
## Véxase tamén
Max Méreaux

**Max Méreaux**, nado en Saint-Omer o 13 de outubro de 1946, é un compositor e pedagogo francés. Estudou composición  no Conservatorio de París.

## Véxase tamén
### Ligazóns externas
* Información biográfica, fotos, obra,etc
Oreol 1

**Oreol 1**, tamén denominado **Aureole 1** e **Arkad 1**, foi un satélite artificial francosoviético lanzado o 27 de decembro de 1971 mediante un foguete Kosmos 3M desde o cosmódromo de Plesetsk.

Foi inxectado nunha órbita inicial de 2500&nbsp;km de apoxeo e 410&nbsp;km de perixeo, cunha inclinación orbital de 74 graos e un período de 106,9 minutos.

## Notas 
## Véxase tamén 
### Outros artigos 
* DS-U2-GKA
* Oreol 2
Rood

O **rood** é unha vella unidade inglesa de superficie igual a 1.011,7141056 m². Unha superficie rectangular cos bordos dun furlong e un rod é un rood. Sendo unha medida que consiste en 40 rods cadrados, o rood era unha medida importante a causa da súa conversión fácil a acres, facendo un acre catro rood.

## Equivalencias 
* 1.568.160 polgadas cadradas
* 10.890 pés cadrados
* 1.210 iardas cadradas
* 40 rods cadrados 
* 0,25 acres
* 0,0015625 homesteads
* 0,000390625 millas cadradas
Jack Quaid

**Jack Henry Quaid**, nado nos Ánxeles (California) o 24 de abril de 1992, é un actor estadounidense. É o fillo dos tamén actores Meg Ryan e Dennis Quaid.

## Filmografía 
## Véxase tamén
Segunda división B española 2012/13

A tempada **2012–13** da **Segunda División B de España** é a 36ª edición desta competición. Comezou o 25 de agosto de 2012 e rematará en xuño de 2013 coas finais da promoción de ascenso.

## Equipos participantes 
## Grupo 1 
### Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

|}

### Resultados 
### Máximos goleadores 
## Grupo 2 
### Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Grupo 3 
### Clasificación 
## Grupo 4 
### Clasificación 
## Promoción de ascenso 
### Campións de grupo 
Os catro campións de grupo xogaron unha eliminatoria a dobre partido. Os vencedores subiron directamente a Segunda División. Os perdedores pasaron á segunda eliminatoria cos segundos, terceiros e cuartos de grupo.

Ademais os dous vencedores que ascenderon a Segunda xogaron outra eliminatoria a dobre partido para decidir o campión da categoría.

### Segundos, terceiros e cuartos 
#### Cuartos de final 
Os segundos, terceiros e cuartos de cada grupo xogaron unha eliminatoria a dobre partido. Os vencedores pasaron ás semifinais.

#### Semifinais 
Os seis gañadores de cuartos de final e os dous campións perdedores da eliminatoria xogaron as semifinais a dobre partido. Os vencedores pasaron á final.

#### Finais 
Os catro gañadores de semifinais xogaron as finais a dobre partido. Os vencedores ascenderon a Segunda División.

## Promoción de permanencia 
Os catro décimo sextos clasificados xogaron dúas eliminatorias a dobre partido. Os perdedores das semifinais descenderon directamente a Terceira División. O perdedor da final descendeu tamén a Terceira, mentres que o gañador mantivo a categoría.

### Primeira fase 
### Segunda fase 
## Véxase tamén 
### Ligazóns externas 
* Web oficial da LFP
* Web oficial da Real Federación Española
Barn

O **barn** (símbolo **b**) é unha unidade de superficie, equivalente a 10−28 m². Os seus múltiplos son moi utilizados en física de partículas para medir as seccións eficaces en reaccións nucleares, e os seus inversos para medir luminosidades. Un barn é, aproximadamente, a área da sección transversal do núcleo dun átomo de uranio.

* 1 b = 10−28 m² = 10−24 cm²
* 1 pb = 10−12 barn = 10−36 cm² = 10−40 m²
Jacqueline Emerson

**Jacqueline "Jackie" Bonnell Marteau Emerson**, nada o 21 de agosto de 1994 en Washington, D.C., é unha actriz e cantante estadounidense.

## Filmografía 
## Véxase tamén
Arturo Rivas Castro

**Arturo Rivas Castro**, nado en Sabucedo (A Estrada) o 17 de maio de 1898 e finado en Xixón o 25 de abril de 1974, foi un sacerdote, físico e químico galego.

## Traxectoria 
Fillo de José Rivas, mestre en Sabucedo. Estudou no Seminario de Carrión de los Condes e filosofía en Oña (1920-1923). Foi profesor de química no Colexio da Compañía de Xesús de Valladolid. Trasladouse a Santander e estudou Teoloxía na Universidade Pontificia de Comillas, onde se ordenou sacerdote en 1928. Marchou a Múnic (1931-1936) co profesor Günter Scheibe, onde descubriu un método de análise espectral cuantitativo. Logo marchou a Roma. Regresou a España onde foi profesor de ciencias en Valladolid, Vigo, Santander e Xixón. En 1971 tivo que deixar as clases por unha grave doenza.

## Notas 
## Véxase tamén 
### Bibliografía 
* 

### Ligazóns externas
Fernando Alsina González

**Fernando Alsina González** nado en Santiago de Compostela en 1881 e finado na mesma cidade o 6 de decembro de 1952, foi un médico, profesor e político galego.

## Traxectoria 
Estudou o bacharelato en Santiago de Compostela rematando en 1897. Fixo Medicina na Universidade de Santiago de Compostela rematando en 1903 con premio extraordinario. Médico cirurxián. Foi profesor auxiliar numerario da USC. Realizou investigacións sobre o aparato dixestivo, tema da súa tese de doutoramento. Fundou o Sanatorio San Lorenzo (1920). Foi alcalde de Santiago de Compostela ao final da ditadura de Primo de Rivera, sendo elixido o 9 de marzo de 1929. Estivo vencellado aos círculos rexionalistas cataláns e foi un dos asinantes do manifesto de apoio ao Estatuto de Galicia en 1933. De setembro de 1936 e febreiro de 1937 estivo na fronte de guerra no bando franquista exercendo labores cirúrxicas. Foi conselleiro da Caixa de Aforros-Monte de Piedade de Santiago de Compostela dende o 23 de marzo de 1936 e foi nomeado presidente do seu consello de administración o 28 de xullo de 1950. Finou en Compostela o 6 de decembro de 1952.

## Obras 
* *Resultados lejanos de la gastroenterostomía como tratamiento de las retracciones cicatriciales de píloro*, 1904.
## Vida persoal 
Casou con Concepción Gómez-Ulla e foi pai de Mercedes, Milagros, Javier, Ramón e Fernándo Alsina Gómez-Ulla.

## Notas 
## Véxase tamén 
### Bibliografía 
* 

* 

* Entrada "Álsina González, Fernando" no *Dicionario biográfico de Galicia*, Ir Indo Edicións, 2010-2011, Vigo.
Milímetro cadrado

O **milímetro cadrado** é a área que ocupa un cadrado dun milímetro de lado. Equivale a unha millonésima parte dun metro cadrado.

::**1 mm²** = 10–2 cm² = 10–4 dm² = 10–6 m²
::1 m² = 106 mm² = **1&nbsp;000&nbsp;000 mm²**

## Equivalencias 
* 0,01 cm²
* 0,0001 dm²
* 0,000001 m²
* 0,00000001 áreas ou dam²
* 0,0000000001 hectáreas ou hm²
* 0,000000000001 km²
Centímetro cadrado

Un **centímetro cadrado** é a área que ocupa un cadrado dun centímetro de lado, representado co símbolo **cm2**. Equivale a unha dezmilésima parte dun metro cadrado.

:1 cm2 = 10–4 m2

## Equivalencias 
*100 mm2
*0,01 dm2
*0,0001 m2
*0,000001 áreas ou dam2
*0,00000001 hectáreas ou hm2
*0,0000000001 km2
Unidade de superficie

As **unidades de superficie** son patróns establecidos mediante acordos para facilitar o intercambio de datos nas medicións de áreas cotiás ou científicas e simplificar radicalmente as transaccións comerciais.

A medición é a técnica mediante a cal asignamos un número a unha propiedade física, como resultado de comparar dita propiedade con outra similar tomada como patrón, a cal se adopta como unidade. A medida dunha superficie dá lugar a dúas cantidades diferentes se se empregan distintas unidades de medida. Así, xurdiu a necesidade de establecer unha unidade de medida única para cada magnitude, de modo que a información fose facilmente comprendida por todos.

## Sistema Internacional de Unidades (SI) 
**Unidade básica:**
* metro cadrado ou centiárea.

**Múltiplos:**
* quilómetro cadrado
* hectómetro cadrado ou hectárea
* decámetro cadrado ou área

**Submúltiplos:**
* decímetro cadrado
* centímetro cadrado
* milímetro cadrado

## Sistema inglés de medidas
* polgada cadrada
* pé cadrado
* iarda cadrada
* rod cadrado
* rood
* acre
* homestead
* milla cadrada
* legua cadrada

## Outros
* ferrado
* día de gües
* dunam métrico
* barn (usado en física nuclear)
Decímetro cadrado

Un **decímetro cadrado** (símbolo: **dm²**) é unha unidade de área que ocupa un cadrado dun decímetro de lado. Equivale a unha centésima parte dun metro cadrado.

:1 dm² = 10-2 m²

## Equivalencias 
* 10.000 mm2
* 100 cm2
* 0,01 m2
* 0,0001 áreas ou dam2
* 0,000001 hectáreas ou hm2
* 0,00000001 km2
Área (unidade de superficie)

Un **decámetro cadrado** (de símbolo **dam²**) ou **área** (de símbolo **a**) é unha unidade de superficie que equivale a 100 metros cadrados. Tamén se lle chama **área** (de símbolo **a**), e emprégase con frecuencia o seu múltiplo: a hectárea, e o seu submúltiplo: a centiárea, que equivale a un metro cadrado.

O Sistema Internacional de Unidades non inclúe a área, tomando como base para as superficies agrarias a hectárea. O Sistema Internacional de Magnitudes recolle a área, mais unicamente como nota.

## Equivalencias 
* 100.000.000 mm²
* 1.000.000 cm²
* 10.000 dm²
* 100 m²
* 1 dam²
* 0,01 hectáreas ou hm²
* 0,0001 km²
Manuel Villar Iglesias

**Manuel Villar Iglesias**, nado en Noia o 30 de novembro de 1879 e finado en Santiago de Compostela o 30 de decembro de 1949, foi un médico, profesor e político galego.

## Traxectoria 
Estudou Medicina na Universidade de Santiago de Compostela, foi alumno agregado do Hospital Clínico e licenciouse en 1900. Doutorouse en 1904 cunha tese sobre as enfermidades venéreas, á pel e as vías urinarias. Ese mesmo ano trasladouse a París e Bruxelas para ampliar estudos. En 1905 foi nomeado profesor auxiliar extraordinario da Facultade de Medicina da USC. En 1910 marchou a Frankfurt, pensionado pola Deputación da Coruña, para proseguir a súa especialización. En 1911 foi designado profesor especial das enfermidades das Vías Urinarias na USC. En 1931 foi elixido encargado da cátedra de Dermatoloxía e Sifilografía. Foi director do Hospital de San Roque. Foi académico da Real de Medicina da Coruña, membro da Asociación Española e da Sociedade Internacional de Uroloxía. Foi alcalde de Santiago de Compostela en 1930 por un breve período. Membro da Asociación de Traballadores da Ensinanza da UGT de Compostela á que representou no Congreso fundacional da Federación Galega de Traballadores da Ensinanza da UGT celebrado en Vigo en maio de 1936. Logo do golpe de Estado do 18 de xullo de 1936 foi cesado e inhabilitado para ocupar cargos de responsabilidade. 

## Obras 
* *Contribución al estudio de la uretrotomía interna*, 1904.

## Véxase tamén 
### Bibliografía 
* 

### Ligazóns externas 
* Figuras de la Urología Española
Jorge de la Riva Barba

**Jorge de la Riva Barba**, nado en Vigo en 1892 e finado en Santiago de Compostela o 5 de xuño de 1950, foi un político galego.

## Traxectoria 
Viviu dende a infancia en Santiago de Compostela. Foi apoderado do almacén Riva Hermanos, e en 1938 era director da Caixa de Aforros de Santiago.

O 4 de decembro de 1943 o Subsecretario do Ministerio de Gobernación comunicou o cesamento de José del Valle Vázquez como alcalde de Santiago de Compostela por ser nomeado gobernador civil da provincia de Cuenca e o nomeamento como novo alcalde de Jorge de la Riva Barba. Foi alcalde entre 1943 e 1946 e deputado provincial. Foi procurador en Cortes na I Lexislatura das Cortes Españolas (1944-1946) en representación dos concellos da provincia da Coruña. Foi membro do Consello da Editorial Correo Gallego e La Noche e presidente da Cámara de Comercio de Santiago de Compostela. Finou en Santiago de Compostela o 5 de xuño de 1950.

## Vida persoal
Fillo de Amalia Barba e irmán de Santiago de la Riva Barba. Casou o 16 de xullo de 1920 con Carmen Valdés y Fernández Cao-Cordido.

## Notas
Día de gües

O **día de gües** é unha medida de superficie asturiana de uso rural. Equivale aproximadamente a 1250 m², aínda que tamén se dan casos en que a equivalencia é de aproximadamente 1800 m². Empregábase nas transaccións de leiras.

A súa orixe está na equivalencia na superficie que é capaz de labrar unha parella de bois nun día.
Joaquín Sarmiento Garra

**Joaquín Sarmiento Garra**, nado en Ourense o 1 de marzo 1912 e finado en Ponteareas o 30 de abril 2002, foi un avogado e político galego.

## Traxectoria 
Fillo de Joaquín Sarmiento Rivera e Angelina E. Garra Castellanzuelo, sobriño de Amado Garra Castellanzuelo. Colaborou en *Heraldo de Zamora*. Falanxista dende 1934, foi fundador de Falange Española en Ponteareas. Foi xefe das milicias de Falange en Ourense antes do golpe de Estado do 18 de xullo de 1936. Voluntario falanxista na guerra civil alcanzou o grao de tenente. Foi xefe provincial de Prensa e Propaganda de FET y de las JONS en Ourense. En 1945 foi nomeado inspector provincial de FET y de las JONS para a Zona de Santiago de Compostela. Foi nomeado alcalde de Santiago de Compostela o 3 de xuño de 1946, permanecendo no posto ata 1949. En xullo de 1954 sufriu un accidente de motocicleta ao chocar contra un automóbil (no que viaxaba o xornalista José Rey-Alvite Feás), resultando con feridas de consideración. Foi nomeado alcalde de Ponteareas en outubro de 1960, permanecendo no cargo ata 1965. Colaborou en *El Correo Gallego* e *El Pueblo Gallego*. Finou en 2002.

## Vida persoal 
Casou en Santiago de Compostela con María del Carmen Sieiro Nieto en 1940, Parella  de Concepción Míguez Míguez 1954-2002, e foi pai de Joaquín Sarmiento Sieiro, María del Pilar Sarmiento Sieiro e Joaquín Sarmiento Míguez
## Notas 
## Véxase tamén 
### Ligazóns externas 
* Carta do Comisario da 1ª Zona do Servizo de Defensa do Patrimonio Artístico Nacional a Joaquín Sarmiento Garra, alcalde do Concello de Santiago de Compostela, sobre a localización de catro pezas escultóricas do Mestre Mateo, procedentes do Pórtico da Gloria, retiradas polo seu propietario, o conde de Ximonde, do Museo Diocesano da Catedral
Anfioxo

O **anfioxo** (do latín *amphioxus*, e este do grego αμφί *amphí*, "dos dous lados", e οξύσ *oxýs* "afiado", literalmente, "afiado, agudo polos dous extremos"), é unha especie de cefalocordado da familia dos branquiostómidos (*Branchiostomidae*), especie *Branchiostoma lanceolatum*.

## Características 
miniatura|230px|left|Diagrama anatómico do *Branchiostoma lanceolatum*.

Representa a transición entre os invertebrados e os vertebrados.

É un animal mariño que vive en augas pouco profundas, e adoita estar nas praias areosas do Atlántico e o Mediterráneo.

É moi primitivo, con forma pisciforme (de lanceta) e de pequeno tamaño, tan só uns 5&nbsp;cm de longo.

Non posúe cranio e non ten un cerebro diferenciado, mandíbulas, nin esqueleto, pero si un sistema nervioso formado por unha corda dorsal que non está protexida por vértebras, e parece totalmente desprovisto de órganos sensoriais. Porén, durante o seu estado larval mostra notocorda, o que fai que se inclúa no filo dos cordados.

## Véxase tamén 
### Ligazóns externas 
* *Branchiostoma lanceolatum* (Pallas, 1774). Marine Species   consultada o 28/08/2012.
Enrique Otero Aenlle

**Enrique Otero Aenlle**, nado en Ribadeo o 20 de outubro de 1913 e finado en Madrid o 31 de marzo de 1992, foi un profesor e político galego.

## Traxectoria 
Licenciado en Farmacia pola Universidade de Santiago de Compostela (1934) e en Ciencias Químicas en Santiago e Madrid (1940). En 1941 doutorouse en Farmacia e en 1946 obtivo a praza de catedrático de Técnica Física e Fisicoquímica da Facultade de Farmacia da USC, para pasar despois ás universidades de Barcelona e Madrid, onde foi director do Departamento de Fisicoquímica e Técnicas Instrumentais da Facultade de Farmacia da Universidade Complutense (1969-1983). Investigador do Padroado Juan de la Cierva do CSIC. Foi nomeado alcalde de Santiago de Compostela en 1949. Foi gobernador civil de Lugo (1957-1961) e Salamanca (1961-1968), e deputado provincial da Coruña (1964-1968).

## Obras 
* *Estudios oceanográficos de la ría de Vigo*, 1941.
* *Estudios acerca de algunos aceites de animales marinos*, 1943.
* *Análisis de grasas, ceras y sus mezclas comerciales*, 1945.
* *Introducción al estudio de la físico-química*, 1950, Porto y Cía. Editores.
* *Sanidad y desarrollo*, 1963.
* *Orden y estabilidad en los sistemas biológicos*, 1973.
* *Perspectivas biofísicas en medicina, ecología y sociología*, 1976.
* *Momentos estelares del pensamiento científico*, 1978.

## Véxase tamén 
### Ligazóns externas 
* Biografía na páxina web da Real Academia Nacional de Farmacia
Metanol

O composto químico **metanol**, tamén coñecido como **alcohol metílico**, é o alcohol máis sinxelo. A temperatura ambiente preséntase como un líquido lixeiro (de baixa densidade), incoloro, inflamable e tóxico que se emprega como anticonxelante, disolvente e combustible. A súa fórmula química é CH3OH (CH4O).

## Véxase tamén
### Outros artigos
*Caso do metílico
Evan Fournier

**Evan Mehdi Fournier**, nado o 29 de outubro de 1992 en Saint-Maurice (Val do Marne, Illa de Francia), é un xogador profesional de baloncesto francés que xoga nos Detroit Pistons da National Basketball Association (NBA).

## Traxectoria 
No ano 2009, Fournier fichou polo JSF Nanterre da LNB Pro B para a tempada 2009-10. En 2010, fichou polo Poitiers Basket 86 da LNB Pro A, onde xogou as dúas seguintes tempadas. O 28 de xuño de 2012, Fournier foi elixido na 20ª posición do Draft da NBA de 2012 polos Denver Nuggets. Disputou a Liga de Verán da NBA de 2012 cos Nuggets, onde xogou 5 partidos nos que acadou 14.8 puntos, 2.4 rebotes, 1.4 asistencias e 1.2 roubos de balón en 31.2 minutos por encontro.

O 11 de xullo de 2012, asinou un contrato multianual cos Nuggets. En 2013, xogou de novo a Liga de Verán cos Nuggets. O 26 de xuño de 2014, Fournier foi traspasado, xunto ós dereitos do Draft de Roy Devyn Marble, ós Orlando Magic, a cambio de Arron Afflalo.

O 25 de marzo de 2021, Fournier foi traspasado ós Boston Celtics a cambio de Jeff Teague e dúas futuras eleccións da segunda rolda do Draft.

O 17 de agosto de 2021, Fournier asinou cos New York Knicks.

O 8 de febreiro de 2024, os Knicks traspasaron xunto a Ryan Arcidiacono, Malachi Flynn, Quentin Grimes e dúas futuras eleccións da segunda rolda do Draft ós Detroit Pistons, a cambio de Bojan Bogdanović e Alec Burks.

## Notas 
## Véxase tamén 
### Ligazóns externas 
* Perfil en NBA.com 
* Perfil en lnb.fr 
* Perfil en draftexpress.com
Messier 83

**Messier 83** (Tamén coñecida coma a *Galaxia do Remuíño do Sur*, *M83* ou *NGC 5236*) é unha galaxia en espiral barrada que está aproximadamente a 15 millóns de anos luz de distancia na constelación de Hydra. É unha das galaxias en espiral barradas máis pechada sobre si e máis brillante, de feito é visible co simple uso duns prismáticos. Ó longo do tempo foron observadas en M83 seis supernovas (SN 1923A, SN 1945B, SN 1950B, SN 1957D, SN 1968L e SN 1983N).

## Historia 
Nicolas Louis de Lacaille descubriu M83 o 23 de febreiro de 1752 no Cabo da Boa Esperanza. Charles Messier engadiuna ó seu catálogo de obxectos nebulosos (coñecido hoxe en día coma Catálogo Messier) en marzo do ano 1781.

## Galaxias próximas e o seu Grupo Galáctico 
M83 está no centro dun dos dous subgrupos que existen dentro de Centaurus A/Grupo M83, concretamente no centro do subgrupo M83, e outras veces son catalogados coma dous grupos distintos. Con todo, as galaxias ó redor de Centaurus A e ó redor de M83 están fisicamente moi próximas entre si, e semella que ambos grupos non se están aproximando ou afastándose entre si.

## Galería de imaxes 

Ficheiro:ESO M83.jpg|Imaxe no infravermello obtida grazas ó instrumento HAWK-I acoplado ó Very Large Telescope da ESO. Créditos: ESO/M. Gieles. Agradecementos: Mischa Schirmer
Ficheiro:ESO-Spiral Galaxy Messier 83.jpg|Imaxe no infravermello de Messier 83. Créditos: ESO
Ficheiro:M83 - Southern Pinwheel.jpg|A galaxia en espiral Messier 83. Créditods: ESO
Ficheiro:Star birth in Messier 83 (captured by the Hubble Space Telescope).jpg|Imaxe dunha porción de M83, onde se poden apreciar varias rexións de formación de novas estrelas. Créditos: Hubble (ESA/NASA)

## Notas 
## Véxase tamén 
### Outros artigos 
* Galaxia do Remuíño

### Ligazóns externas 
* ESO Photo Release eso0136, An Infrared Portrait of the Barred Spiral Galaxy Messier 83  
* M83, SEDS Messier pages 
* Spiral Galaxy Messier 83 at the astro-photography site of **Mr. Takayuki Yoshida.** 
* M83 The Southern Pinwheel 
* X-rays Discovered From Young Supernova Remnant  (SN 1957D) 
*
Lonxitude (homónimos)

**Lonxitude** (do latín *longitudo*) pode referirse a:

* A **lonxitude**, en física e matemáticas, é a magnitude que expresa a distancia entre dous puntos. *Véxase tamén unidades de lonxitude*. Tamén se adoita empregar para definir a medida máis longa dunha superficie, en oposición a largo. 
* En astronomía, a **lonxitude celeste** é unha das coordenadas celestes no sistema de coordenadas eclípticas.
* Na cartografía, **lonxitude** é a coordenada leste-oeste utilizada para expresar unha situación xeográfica.
* Na poesía fálase da **lonxitude** dos versos, que mide as sílabas que estes teñen.

## Véxase tamén
### Outros artigos
*Latitude.
Hectómetro

O **hectómetro**, abreviado como **hm**,  é unha unidade de lonxitude. Equivale a 100 metros. Hecto é o prefixo para 100 no Sistema Internacional de Unidades.

## Equivalencias 
* 100.000 mm
* 10.000 cm
* 1.000 dm
* 100 m
* 10 dam
* 0,1 km

## Véxase tamén 
### Outros artigos
* Unidades de lonxitude
* Hectárea
Decímetro

O **decímetro** é unha unidade de lonxitude. É o primeiro submúltiplo do metro e equivale á décima parte del. O seu símbolo é **dm**.

: 1 dm = 0,1 m = 10−1 m

## Equivalencias 
665px|centro|Comparacións de milímetro, centímetro e decímetro

* 100 mm
* 10 cm
* 0,1 m
* 0,01 dam
* 0,001 hm
* 0,0001 km

## Véxase tamén 
### Outros artigos
* Sistema Internacional de Unidades
* Unidades de lonxitude
* Decímetro cadrado
Rafael Puga Ramón

**Rafael Puga Ramón**, nado na Coruña o 6 de xaneiro de 1909 e finado na mesma cidade o 21 de maio de 1972, foi un médico e político galego.

## Traxectoria 
Fillo de Manuel María Puga y Parga. Licenciado en Medicina pola Universidade de Santiago de Compostela (1932). Oftalmólogo. Foi presidente da Deputación da Coruña (1961-1970) e procurador en Cortes e conselleiro nacional en representación da Deputación. Finou na Coruña o 21 de maio de 1972.

## Recoñecementos 
* Recibiu a Gran Cruz do Mérito Civil, a Encomenda con Placa da Orde Imperial do Xugo e as Frechas e a Encomenda sinxela da Orde de Cisneros
* Un Instituto da Coruña leva o seu nome.

## Vida persoal 
* Casou con María Asunción Piñeyro Caramés.

## Notas 
## Véxase tamén 
### Bibliografía 
*
Francisco López Carballo

**Francisco Luis López Carballo**, nado en Santiago de Compostela en 1920 e finado o 5 de agosto de 1992, foi un pintor e político galego.

## Traxectoria 
Fillo do pintor Juan Luis. Foi profesor de debuxo no Instituto Rosalía de Castro (1950), na facultade de Ciencias e na Escola de Artes e Oficios. Foi concelleiro e despois alcalde de Santiago de Compostela (1964-1974), deputado provincial e procurador en Cortes (1967-1970) como representante dos concellos da provincia da Coruña. Baixo o seu mandato, a corporación municipal promoveu a derruba do coñecido Edificio Castromil, que se materializou baixo o mandato do seu sucesor Antonio Castro, a pesar das numerosas protestas de arquitectos e da prensa da época (a excepción do xornal local, *El Correo Gallego*).
Foi académico de número da RAGBBAA.

## Recoñecementos 
* En 1965 foille concedida a Cruz ao Mérito Naval de terceira clase.
* En 1975 foille concedida a Gran Cruz de Afonso X o Sabio.

## Notas 
## Véxase tamén 
### Ligazóns externas 
* Ficha no Congreso dos Deputados
Noz

**Noz** pode referirse a:
## Botánica
***Noz**, froito comestíbel da nogueira, concho, coucho.
***Noz**, tipo de froito indehiscente, semellante na forma e características ao da nogueira, producido por outras árbores como landras, noz de cola, noz de coco...
***Noz de cola**, un xénero de árbores monoicas ou dioicas de follas simples.

## Anatomía
***Noz**, Nó da gorxa, noz de Adán.

## Miscelánea
***Noz moscada**, froito dunha árbore tropical (xénero *Myristica*), que ten no seu interior unha semente aromática de forma ovada, que se utiliza como condimento. 
***Noz vómica**, semente dunha árbore da familia das loganiáceas, de cor gris, dura e arredondada e moi velenosa, empregada en medicina.
Vicente García Temes

**Vicente García Temes**, nado en Pontevedra en 1870 e finado na mesma cidade o 7 de maio de 1937, foi un avogado e político galego.

## Traxectoria 
Fillo de Francisco García Escudero, era sobriño de Valentín García Escudero e Matilde Temes Trujeda a súa dona. Estudou Dereito na Universidade de Santiago de Compostela. Foi concelleiro republicano en Pontevedra en 1897, 1899, 1900, síndico en 1901, concelleiro en 1902, 1906, 2º tenente de alcalde en 1909, concelleiro en 1912 e de novo 2º tenente de alcalde en 1914. Membro de «Helenes nº 7», o seu nome simbólico era Viriato e foi grao 1º. Dirixiu os periódicos *La Unión Republicana* (1898), *El Combate* (1899) e *La Acción* (1905) e foi redactor de *El Rebelde*, voceiros da prensa republicana. Pertenceu á directiva do Partido Republicano de Pontevedra. Foi un dos asinantes, pola Xunta municipal do Partido Republicano, que convocou a recibir a Alejandro Lerroux en Pontevedra o 26 de xullo de 1904. Participou na Confederación Regional de Agricultores Gallegos (CRAG) e interveu nas campañas antiforais e obreiristas. Foi desterrado a Lugo polo Gobernador civil. En 1918 presentouse ás eleccións para deputado provincial polo distito de Vigo como candidato republicando fronte a Benito Corbal, e non resultou elixido. Na Segunda República militou na Federación Republicana Gallega, vencellandose en 1931 ao Partido Republicano Radical Socialista do que foi designado vicepresidente en xullo. Elixido vocal da Comisión Xestora da Deputación de Pontevedra polo Colexio de Avogados en maio de 1931, foi presidente da Deputación o 1 de agosto de 1932.

## Notas 
## Véxase tamén 
### Bibliografía 
*
Planh

Co termo **Planh** podemos referirnos:
* Un **Planh**, un pranto propio da literatura occitana.
* **Planh**, un poemario de Anne-Marie Cazalis.
Anne-Marie Cazalis

**Anne-Marie Cazalis**, nada en Boufarik (Alxeria) en 1920 e finada en París o 30 de xullo de 1988, foi unha escritora, actriz e xornalista francesa .

## Traxectoria 
Anne-Marie Cazalis gañou en 1943 o premio de poesía Paul Valéry. Amiga de Juliette Gréco, virou unha figura emblemática das noites parisienses de Saint-Germain-des-Prés, onde frecuenta os escritores Boris Vian e Jean-Paul Sartre.

En 1948 participou, xunto con Jean Cau, no cenario de *Ulysse ou les Mauvaises Rencontres*, filmado por Alexandre Astruc.

Posteriormente dedicouse ao xornalismo. Traballando para a revista *Elle* viaxou polo mundo. Publicou tamén diversos ensaios e romances.

## Obra
### Cinema
*1949: *Désordre* de Jacques Baratier (curtametraxe)
*1950: *Le Château de verre* de René Clément : a standardiste
*1950: *Le Quadrille* de Jacques Rivette, con Jean-Luc Godard (curtametraxe)
*1966: *Le Désordre à vingt ans* de Jacques Baratier (documental)

### Teatro
*1951: *Le Diable et le Bon Dieu* de Jean-Paul Sartre, dirixido por Louis Jouvet, Théâtre Antoine
  
## Libros
* ''Planh, 10 poèmes de Anne-Marie Cazalis, avec un portrait de l'auteur par Valentine Hugo*, París, Odette Lieutier, febreiro 1944
* *La Décennie*, Fayard, 1972 (romance)
* *La Tunisie par-ci par-là*, Promotion africaine, Tunisia, 1972
* *Kadhafi, le Templier d'Allah*, Gallimard, 1974
* *Le Cœur au poing*, La Table ronde, 1976 (romance)
* *Mémoires d'une Anne*, Stock, 1976
* *1358, La Jacquerie de Paris, le destin tragique du maire Étienne Marcel*, Société de production littéraire, 1977
* *Les Belles Années, co-écrit avec Anne-Marie Deschodt*, Mercure de France, 1978 (romance)

### *Planh* 
*Planh. 10 poèmes de Anne-Marie Cazalis, avec un portrait de l'auteur par Valentine Hugo* é o título dunha obra poética en francés.

A obra foi publicada en París en febreiro de 1944 por Odette Lieutier. A editora tirou do prelo apenas 250 exemplares da obra en edición artesanal feita a man. Unha reedición cuadrilingue (francés, galego-portugués, español e inglés) do poemario viu a luz en 2012.

## Notas 
## Véxase tamén 
### Bibliografía 
*Anne-Marie Cazalis, *Mémoires d'une Anne*, Stock, 1976
*Boris Vian, *Manuel de Saint-Germain-des-Prés*, 1951
*Vincent Gille, *Saint-Germain-des-Prés*, 1945-1950, Paris-Musées, 1989
### Ligazóns externas 
*Nota sobre o autor na Bibliothèque nationale de France (BnF.fr)
*Anne-Marie Cazalis recita o poema *La Liberté'' na boate Le Tabou, Paris, 1947 [vídeo].
Coronel, Chile

**Coronel** é un municipio, cidade e unha comuna chilena do Gran Concepción. A súa área é de 279&nbsp;km2 e a cidade tiña un total de 95.527 habitantes (INE 2002).

## Véxase tamén 
### Outros artigos 
* Gran Concepción

### Ligazóns externas 
* O Municipio da comuna de *Coronel* .
Drupa

[right|thumb|300px|A secuencia de desenvolvemento dunha drupa típica, un [pexego tipo nectarina (*Prunus persica*) dende a saída dos gomos no inverno, até a maduración no verán.]]
Na botánica unha **drupa** é un froito monospermo de mesocarpo carnoso, coriáceo ou fibroso que arrodea un endocarpo leñoso (**carabuña** ou **caroa**) cunha soa semente no seu interior. Estas froitas desenvólvense dun só carpelo e, na súa meirande parte, de flores con ovarios superiores. Algúns dos froitos considerados drupas son:

Polidrupas:
* Amora - Silveira - *Rubus ulmifolius*
* Framboesa - Framboeseiro - *Rubus idaeus*

Drupas:
* Oliva - Oliveira - *Olea europaea*
* Xuxuba - Xuxuba  - *Ziziphus lotus*
* Manga - Mangueira - *Mangifera indica*
* *Prunus*, todas as especies deste xénero: 
** améndoa 
** albaricoque 
** cereixa
** guinda
** pexego 
** ameixa
** abruño
* Lima española  - Limeira española  - *Melicoccus bijugatus*
* Noz - Nogueira - *Juglans regia*
* Pacana ou noz pacana - *Carya illinoinensis*
* Lichi - Lichi - *Litchi chinensis* 
* Longán - Longaneira  - *Dimocarpus longan*
* Rambután - Rambutaneira  - *Nephelium lappaceum* 
* Korlán - Korlaneira  - *Nephelium hypoleucum*
* Keule  - *Gomortega keule*
* Pementa - Pementeira - *Piper nigrum*
* Coco - Coqueiro ou coco - *Cocos nucifera*, drupa con mesocarpo fibroso ou seco.
* Café - Cafeeira ou café - *Coffea sp*
* Pistacho- Pistacheiro ou pistacho - *Pistacia vera*

Ficheiro:NIEdot325.jpg|Variado de drupas.
Areca catechu nuts at Kadavoor.jpg|Froitos de areca
Ficheiro:Autumn Red peaches.jpg|O pexego é a típica drupa, froitos de carabuña.
Ficheiro: Nectarine_stone.jpg|Carabuña dunha nectarina.
Ficheiro:Black Butte blackberry.jpg|Amoras de silveira, un agregado de drupiñas.
Ediacara

O termo **Ediacara** pode referirse a:

* **Ediacara**, sistema montañoso formado por montañas de escasa altitude situadas no N do estado de Australia Meridional (Australia), tamén coñecido por **outeiros de Ediacara** (en inglés, *Ediacara Hills*).
* **Fauna de Ediacara**, ou **biota de Ediacara**, conxunto de organismos fósiles achados no sitio paleontolóxico situado nesas montañas, coñecido como sitio paleontolóxico de Ediacara.
* **Período de Ediacara** ou, máis propiamente, **período ediacárico**, espazo de tempo que corresponde á época na que viviron os fósiles anteditos, último da era neoproterozoica, que comezou hai uns 635 millóns de anos.
* **Sitio paleontolóxico de Ediacara**, nome do sitio paleontolóxico no que se acharon os anteditos fósiles.
Ediacárico

O **período ediacárico**, ás veces denominado **período ediacariano** ou **período de Ediacara** (toma o nome dos outeiros de Ediacara de Australia), é unha división da escala de tempo xeolóxico, o terceiro e último período xeolóxico da era neoproterozoica.

Comezou hai uns 635 millóns de anos e finalizou hai 542,0 ±1,0 millóns de anos (foi seguido polo cámbrico). As datas fixáronse en base a criterios de estratigrafía. A súa condición de período xeolóxico oficial foi ratificada en 2004 pola Unión Internacional de Ciencias Xeolóxicas (IUGS). A sección tipo é *Flinders Ranges* en Australia Meridional. Superponse, pero é máis curto que o **período vendiano**, nome que propuxera, en 1952, o xeólogo e paleontólogo ruso Boris Sokolov.

## Biota 
Este período é quizais no que apareceron os animais, hai uns 570 millóns de anos e é famoso pola súa "fauna de Ediacara". Son os fósiles de organismos pluricelulares con diferenciación de tecidos máis antigos coñecidos e que non resultan dubidosos. Estes organismos aínda non desenvolveran cascas ou esqueletos, e a súa relación cos organismos actuais ou mesmo cos inmediatamente posteriores da explosión cambriana, é difícil de interpretar. Os tipos máis comúns parécense a vermes segmentados, frondes, discos ou bolsas inmóbiles. Algúns científicos cren que estes fósiles representan invertebrados primitivos que foron antepasados dos animais modernos, ou organismos que non son animais verdadeiros. Dado que os fósiles non amosan moito sobre a súa posición na liña evolutiva, é posíbel que a súa orixe e historia xamais se descubran.

Describíronse máis de 100 xéneros ediacáricos, entre os que se inclúen *Kimberella*, *Aspidella*, *Dickinsonia*, *Charnia*, *Cyclomedusa*, *Spriggina*, entre outros. Existen moitas teorías sobre a identidade destes organismos. Tense dito que son animais primitivos, eucariotas que non son animais, protistas xigantes etc.

Ficheiro:DickinsoniaCostata.jpg|*Dickinsonia*
Ficheiro:Charnia Spun.jpg|*Charmia*
Ficheiro:Cyclomedusa cropped.jpg|*Cyclomedusa*
Ficheiro:Spriggina flounensi C.jpg|*Spriggina*

## Paleoxeografía 
Durante esta época todos os continentes agrupáronse nun único supercontinente, Pannotia, que probabelmente existiu desde hai uns 600 millóns de anos até hai uns 540 millóns de anos. Antes de Pannotia, o anterior supercontinente global foi Rodinia, que se fragmentou hai uns 800 millóns de anos. A dislocación de Rodinia levou ao nacemento do océano Pantalasa (ou paleopacífico) e a oito continentes, que despois volverían a reunirse no supercontinente Pannotia. Hai 540 millóns de anos, tan só despois de 60 millóns de anos da súa formación, Pannotia fragmentouse no supercontinente Gondwana e en tres pequenos continentes, Laurentia, Siberia e Báltica. A finais do paleozoico os continentes volverían a reunirse unha vez máis para formaren Panxea, o último supercontinente.

## Notas 
## Véxase tamén 
### Ligazóns externas 
* Noticia da aprobación do novo período xeolóxico
* 
* 
* Introduction to the Vendian Period
* Introduction to the Ediacaran Fauna
* Mistaken Point Fauna: The Discovery
500 Millas de Indianapolis de 1957

As **500 Millas de Indianápolis de 1957** foi unha carreira de automobilismo de Fórmula Un, celebrada o 30 de maio de 1957 no Circuíto de Indianapolis. Foi a terceira carreira da tempada de .

## Clasificación 
### Notas da carreira 
* Pole position: Pat O'Connor - 4:10.09 (4 voltas).
* Volta rápida: Jim Rathmann - 1:02.75.
* Sam Hanks foi o único piloto na carreira utilizou as buxías británicas Lodge Spark Plugs. Os outros 32 pilotos todos estaban equipados ca marca American Champion.
* Dick Rathmann cualificou, pero foi asaltado a noite antes da carreira. Foi substituído por Johnnie Parsons.

## Posicións logo da carreira 
* **Nota**: Só están incluídos os cinco primeiros postos da clasificación.

## Galería 

Ficheiro:Indy500winningcar1957-1958.JPG|Coche gañador

## Notas 
## Véxase tamén 
### Ligazóns externas 
* Indianapolis 500 History: Race & All-Time Stats - Páxina Oficial
* Van Camp's Pork & Beans Presents: *Great Moments From the Indy 500* - Fleetwood Sounds, 1975
* *500 Miles to Glory*: Mercury LP record, 1957
El Combate (Pontevedra)

***El Combate*** foi un periódico bisemanal que se publicou en Pontevedra de 1899 a 1900.

## Historia e características 
Subtitulado *Semanario republicano*, apareceu o 19 de marzo de 1899. Tiña como lema: "La verdad regula la justicia y ésta la libertad, la igualdad, la solidaridad y la democracia". Publicábase os domingos cunha periodicidade bisemanal. Estaba dirixido por Vicente García Temes, que foi procesado por desacato en setembro de 1899, ocupando a dirección Joaquín Poza Cobas. Entre os seus colaboradores figuraron Severino Pérez Vázquez (que tamén foi director durante un tempo), José Juncal Verdulla e Emiliano Iglesias. Cesou a súa edición non antes do 30 de decembro de 1900.

## Notas 
## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Pontevedra